Skaars skepsels – Lekkervurigeaffêre
Die aarde, Dieremaniere, Natuurverskynsels
Date: September 8, 2018Author: Lekkervurigeaffêre 7 Comments
Die foto van 'n Rooi Uil kuiken sit my aan die google na skaars diere en gevogeltes. Ek lees dat die uile beperk tot Madagaskar is en as bedreigde spesie gelys is.
So kom ek af op die sneeuluiperd, en skaars apies en bokke en varkies. Ag ek sien hartseer in die ogies – kan jy?
Van almal het dié gevogelte sommer in my hart ingekruip. Ontmoet die kakapo.
Die gevogelte wat lyk soos 'n kruising tussen 'n papegaai en 'n uil is inheems aan Nieu-Seeland, en drie eilande word spesiaal aan net meer as 1600 van hulle gewy. Hulle word ook uilpapegaaie genoem. Hulle is slim, elkeen sy eie persoonlikheid! Hulle vere was gesog onder die Maori.
Die arme goed kan nie vlieg nie. Dis moeilik om te glo! Maar die reine waarheid. Hulle vlerke word gebruik om te balanseer as hulle moet klim en klouter. Hulle ken stadig lewe en kan tot 100 jaar oud word.
Hulle is ook moeilike liefdesmaats. Die mannetjies maak 'n holtetjie kilometers ver van die wyfies en die dames moet hule loop ken om in paartyd by die liefdesnessie uit te kom. En dan is die bevrugting van al die eiers nie eers gewaarborg nie!
Hulle geveg om oorlewing – mense en hulle troeteldiere. Eish! Die mensdom weet hoe om ons Godgegewe wêreld op te foes. Ek dink vanoggned aan aal die laastes, en die wonderlikem ense wat hulle daaraan wy om uitsterwing van spesies te voorkom.
Kyk self en leer hulle van nader by ken.
Next Next post: Emmerskoplys nuus
7 thoughts on "Skaars skepsels"
Awwwww dis so mooi! Ja ek sien ook bang wees en hartseer. Seker vir die wrede wêreld waarin ons leef!! Dankie datjy gedeel het
Daai outjie heel bo lyk so effe babelaas. Ja, die mensdom laat alles wat mooi is in sy omgewing uitsterf. Ek het al gesê dis tyd dat die mensdom hierdie aarde verlaat en die planeet toelaat om te herstel.
Die Kakapo is besonders! Ek sê ook dankietog aan mense wat hul beywer vir die bewaring van sulke diere. Die mens sal nie rus voordat alles dood is en die wêreld totaal verwoes is nie.
Ai, so mooi. Ek sien ook die hartseer ogies.
Sjoe! Dis so pragtig! Ek en ma het dit omtrent geniet. Ons kan heeldag sulke stories lees en kyk.
Die Kakapo is so pragtig en ons is bly daar is mense wat vir hulle omgee. As almal maar net soveel kan omgee sal die wereld so pragtige plek wees. Ma het ook 'n papegaai met die naam Tweety wat gebreklik is. Sy het hom gered van 'n teler wat hom wou doodmaak omdat hy nie met hom kan teel nie. Party mense is sommer wreed.
Rambo, dis Ringo hier. My Ma het ook altyd die stom hond, die eenoog hond gered. Hulle was van ons voorgangers by name Seuntjie en Cindy. Ek sal laat sy vertel van hulle. Ons leef in 'n wrede wêreld. Dink die Skepper huil as hy sien wat mense maak.
Hallo daar Ringo! Baie bly om jou te ontmoet. Ek is bly jou ma is ook 'n redder en ma en ek sal baie geniet ons van hulle te hoor. 🙂